**DOBRODELNA AKCIJA OTROCI ZA OTROKE, DRŽAVNO TEKMOVANJE IZ ZNANJA PRVE POMOČI**

Od **srede 8. maja** do **petka 17. maja** bo v sklopu dobrodelne akcije **Otroci za otroke**, ki jo organizira **Rdeči križ**, na naši šoli potekalo **zbiranje šolskih potrebščin** (barvice, svinčniki, radirke, šilčki, zvezki,…), podarite pa lahko tudi **1€ za nove šolske torbice**. Potrebščine se zbirajo v **4. B** razredu.

**Lepo je videti nasmejane otroške obraze in k temu lahko**

**tudi mi prispevamo svoj delček. Hvala!**





-------------------------------------------------------------------------------------------------------------------------

Območno združenje Rdečega križa Ljubljana, v tednu Rdečega križa, vsako leto organizira dobrodelno akcijo zbiranja šolskih potrebščin in tako razveseli veliko otrok. Vsako leto se tej akciji pridružimo tudi na naši šoli. Rdeči križ v Ljubljani se na aktualne potrebe ljudi v sedanjem trenutku odziva s programi, ki olajšajo vsakdan tistih, ki se znajdejo v različnih stiskah. Letno razdelijo kar 370 ton hrane in 48 ton oblačil in obutve. Potreb pa je še veliko več, zato lahko z našim prispevkom pomagamo, da bodo te številke v prihodnje še večje.

Na Mednarodni dan Rdečega križa, **v sredo, 8. maja** ste vsi vljudno vabljeni, da se udeležite **prireditve Območnega združenja Rdečega križa Ljubljana**, ki bo potekala na **Kongresnem trgu** od **12.00 do 16.00**. Predstavljene bodo dejavnosti in programi OZRK Ljubljana, obenem pa bo potekalo tudi preverjanje usposobljenosti srednješolskih ekip prve pomoči. **Med 15.00 in 16.45** bodo potekale delovne točke – **prikaz oskrbe poškodovanih** na Kongresnem trgu, v parku Zvezda, na Prešernovem trgu, na Mesarskem mostu in na Tržnici.

**V soboto, 11. maja** bo na Debelem Rtiču potekalo osnovnošolsko **državno preverjanje ekip prve pomoči**, ki se ga bodo udeležila tudi ekipa učencev in učenk naše šole. **Želimo jim veliko uspeha!**

 **Barbara Jordan Fleten in Nežka Koren**